Šen-si Y-9

Šen-si Y-9 (; ) je taktické turbovrtuľové dopravné lietadlo, vyvinuté čínskou spoločnosťou Šen-si (Shaanxi Aircraft Industry Group – Skupina leteckého priemyslu Šen-si), ktorá patrí pod Združenie leteckého priemyslu Číny (Aviation Industry Corporation of China). Je predĺženou verziou čínskeho lietadla Šen-si Y-8F, ktoré bolo vyvinuté zo sovietskeho stroja Antonov An-12. Y-9 je určené na prepravu výsadkárov alebo ranených vojakov a je ekvivalentom  k americkému transportnému lietadlu C-130J. V čínskom letectve má nahradiť zastarané lietadlá Y-8.

Vznik a vývoj 
Program vývoja nového vojenského dopravného lietadla, ktoré malo byť nástupcom strojov Y-8, sa začal v roku 2001. Projekt lietadla s predbežnými špecifikáciami bol verejnosti predstavený v roku 2002 na leteckej show v Zhuhai pod označením Y-8X. V septembri 2005 na International Aviation Expo, usporiadanej v Pekingu, predstavila spoločnosť Shaanxi Aircraft Corporation konštrukčný návrh lietadla, tentokrát už nazvaného Y-9. Vývoj sa oficiálne začal v októbri toho istého roku a výstavba prvého prototypu v roku 2006. Čoskoro na to však bola uprednostnená produkcia lietadiel špeciálneho určenia a transportných lietadiel Y-8C, preto sa v roku 2007 práce na Y-9 celkom zastavili. K obnoveniu vývoja došlo v roku 2008 a údajne sa na ňom podieľala aj ukrajinská letecká spoločnosť Antonov. Tá podľa niektorých zdrojov pomáhala s návrhom konštrukcie a skúškami draku lietadla vo vzduchovom tuneli. Lietadlo absolvovalo svoj prvý let 5. novembra 2010 a o dva roky neskôr bolo zaradené do Vzdušných síl Čínskej ľudovej oslobodzovacej armády.

Konštrukcia 
Y-9 je hornoplošník s rozpätím krídel . Lietadlo je dlhé  a vysoké . Nákladný priestor má dĺžku , šírku  a výšku . V porovnaní s Y-8 je teda nákladný priestor Y-9 väčší a jeho celkový objem predstavuje 155 m3. Lietadlo unesie 98 výsadkárov, 9 paliet s rozmermi 274 x 224 cm alebo 2 ľahké vojenské vozidlá CS/VN-3.

Štvorčlennú posádku Y-9 tvoria dvaja piloti, letový inžinier a inžinier zodpovedný za náklad lietadla. Náklad sa do lietadla vkladá a vykladá cez veľkú zadnú sklopnú rampu.

Moderný kokpit je vybavený 6 farebnými viacúčelovými displejmi, pokročilým komunikačným, navigačným a radarovým systémom. Samozrejmosťou je aj antikolízny systém pre zaistenie bezpečného letu za všetkých poveternostných podmienok.

Pohon lietadla zabezpečujú štyri turbovrtuľové motory WJ-6C s výkonom 3803 kW a štyri šesť-listé kompozitné vrtule JL-4.

Používatelia 
 Čína
Vzdušné sily Čínskej ľudovej oslobodzovacej armády: k 26. decembru 2016 disponovali 16 strojmi Y-9.
Vzdušné sily Námorníctva Čínskej ľudovej oslobodzovacej armády
Pozemné sily Čínskej ľudovej oslobodzovacej armády: k 26. decembru 2016 disponovali 1 lietadlom Y-9.
 Mjanmarsko
Mjanmarské vzdušné sily: kúpili jeden kus Y-9E.

Špecifikácie

Technické údaje 
 Posádka: 4
 Kapacita: 
98 výsadkárov
9 paliet (274 x 224 cm)
2 ľahké vojenské vozidlá CS/VN-3
 Dĺžka: 
 Rozpätie: 
 Výška: 
 Hmotnosť prázdneho lietadla: 
 Užitočné zaťaženie: 
 Maximálna vzletová hmotnosť: 
 Pohonná jednotka: 4× turbovrtuľový motor WJ-6C s výkonom 3803 kW

Výkony 
 Maximálna rýchlosť: /h 
 Dostup: max. 
 Dolet: max. ,  pri zaťažení

Pozri aj 
 C-130J Super Hercules
 C-27J Spartan

Referencie 

Čínske vojenské dopravné lietadlá
Lietadlá Šen-si